《兰陵王 如皋作》
清代·庄棫

水光定。明月流黄共映。鸳衾冷、罗绮旧情，牡蛎窗前客孤凭。

新罗糁翠鬓。休问。流红暗径。朱楼晚、回首昔时，曾画山眉对妆镜。

愁孕有谁讯。便蚁酒重斟，麝煤都烬。秋风孤棹波清莹。

和雁羽汀洲，荻花江国，新诗随处自题咏。管弦转愁听。

幽兴。且追趁。甚锦字筝调，心字香印。高城远隔天涯近。

枉合贮钿钗，彩成花胜。匆匆归也，待寄与，泪懒揾。

作者简介：庄棫（1830——1878 ），字中白，一字利叔，清代词人，学者，号东庄，又号蒿庵。丹徒人，生于道光十年（1830）。光绪四年（一八七八）卒。享年四十九岁。著有《蒿庵遗稿》，词甲、乙稿及补遗附焉。